**Наредба за изменение и допълнение на** **Наредба № 8 за условията и реда за определяне на български превозвачи за осъществяване на дейности по превоз на пътници и товари по силата на международен договор** (Загл. изм. - ДВ, бр. 98 от 2009 г., доп., бр. 66 от 2010 г.)

(обн., ДВ, бр. 55 от 2001 г., изм. и доп., бр. 82 от 2003 г., изм., бр. 26 от 2006 г., изм. и доп., бр. 98 от 2009 г., бр. 66 от 2010 г., изм., бр. 71 от 2011 г., бр. 7 от 2013 г., доп., бр. 51 от 19.06.2018 г.)

**§ 1.** В чл. 4а, ал. 1 се създава изречение второ:

„В случаите на новооткрита линия срокът започва да тече от датата на откриването й, определена от Смесената експертна българо-румънска комисия“.

**§ 2.** В чл. 9 думите „за откриване на корабна линия“ се заменят със „за започване на процедура за откриване на корабна линия“.

**§ 3.** В чл. 13, т. 1, б. „г“ думите „в 3-месечен срок след приключване на конкурсната процедура с влязло в сила решение на изпълнителния директор на Изпълнителна агенция „Морска администрация“ за избор на превозвач“ се заменят с „в 3-месечен срок от датата на откриване на корабната линия, определена от Смесената експертна българо-румънска комисия“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

 **§ 4.** За превозвачите, избрани по реда на раздел II и III, за корабна линия, която не е открита към датата на влизане в сила на тази наредба, срокът по чл. 13, т. 1, б. „г“ започва да тече от откриване на корабната линия.

**§ 5.** Наредбата влиза в сила от деня на обнародването й в „Държавен вестник“.

**Георги Гвоздейков**

*Министър на транспорта и съобщенията*